Prodotti falsifikati mhix fenomenu riċenti fil-gżejjer Maltin, 11% tal-konsumaturi Maltin qalu li ġew imqarrqa biex jixtru prodott iffalsifikat. Dan ħareġ mill-istudju li sar mill-European Union Intellectual Property Office (EUIPO). Fl-aħħar studju li sar mill-European Citizens and Intellectual Property, 9% tal-Ewropej qalu li ġew imqarrqa biex jixtru prodotti iffalsifikati. Fost il-pajjiżi tal-Istati Membri kien hemm differenzi sinjifikanti fost dawk li qalu li ġew iqarrqa. Il-Bulgarija 19% wieġbu li ġew imqarrqa filwaqt li l-Ungerija 15%. Min-naħa l-oħra, l-Iżvezja rrappurtat 2% u d-Danimarka 3%. Is-sena li għaddiet id-Dwana Maltija kkonfiskat 270,000 prodott falz fi tmien xhur li l-maġġoranza tagħhom kienu żraben. Id-Dwana twaqqaf it-tqassim ta' aktar minn 270,000 prodott falz L-EUIPO tispjega li fl-2019 Malta tilfet madwar €100 miljun minħabba prodotti foloz. Malta titlef il-miljuni kull sena minħabba prodotti foloz – EUIPO Minħabba l-pandemija diversi ħwienet għalqu u għalhekk il-konsumaturi rrikorrew għax-xiri online. Il-Eurostat tistma li madwar sebgħa minn kull 10 Ewropew irrikkorew għax-xiri online matul il-pandemija tal-Covid-19. Ħafna websites online jippromwovu xiri ta' oġġetti falsifikati, u għalhekk id-dipartiment tad-Dwana jinkoraġġixxi li l-konusmaturi jixtru minn siti li huma ċertifikati. Il-EUIPO qalet li l-prodotti foloz jammontaw għal 6.8% tal-importazzjonjiet tal-UE u dawn ivarjaw minn ġugarelli għall-pestiċidi. L-EUIPO qalet li dawn jistgħu joħolqu riskju għas-saħħa u s-sigurtà u anke jgħinu biex jiffinanzjaw il-kriminalità organizzata. Il-prodotti farmaċewtiċi ffalsifikati, li jvarjaw minn maskri tal-wiċċ sa antibijotiċi, ġew maqbuda minn uffiċjali tad-dwana madwar l-Ewropa. Madwar €4 biljun f'valur ta' prodotti bħal dawn diġà nbiegħu mad-dinja kollha din is-sena hekk kif żdiedu l-każijiet tal-Covid-19 f'ħafna pajjiżi. .td_uid_3_60c0f12ac8c8e_rand.td-a-rec-img{text-align:left}.td_uid_3_60c0f12ac8c8e_rand.td-a-rec-img img{margin:0 auto 0 0}